Pettersen på fjerde i Virginia
Jutanugarn er fra Thailand. Spillet fortsetter lørdag og avsluttes søndag. Pettersen er fem slag under par etter to runder. - Jeg er ganske fornøyd med dagen. Forholdene var litt vanskeligere enn torsdag, men jeg liker det når det blåser og er vrient. Det er utfordrende. Jeg omfavner været og vinden og gjør det beste ut av det. Man velger selv hvordan man ser på dette, sier Pettersen til lpga.com. Hun har vist kjempeform i vår og har et flott utgangspunkt foran de to siste rundene.På den første runden gikk Pettersen tre slag under par og lå på delt femteplass. Den norske golfproffen fikk en dobbelt bogey på femte hull, men slo raskt tilbake med en birdie to hull senere. I tillegg hadde hun fire strake birdier mellom hull 14 og 17. Suzann Pettersen vant turneringen i 2007. Det var hennes første seier på LPGA-touren. For snaut to uker siden tok hun karrierens ellevte seier da hun vant på Hawaii.
Golfstjernen Suzann Pettersen er delt nummer fire etter to runder i LPGA-turneringen i golf. Ariya Jutanugarn leder to slag foran den norske jenta.